Hamada

Uolėta dykuma, hamada – dykuma, kurią sudaro kietas uolėtas gruntas, padengtas akmenimis ir žvirgždu. Smėlio jose labai nedaug. Kai kur vėjas, pūsdamas smėlį į kyšančias uolas, iš jų išgraužia įvairių formų figūras.
Didžiausia pasaulio hamada yra Hamada du Draa Sacharos šiaurės vakarų dalyje, tarp Maroko, Alžyro ir Vakarų Sacharos. Hamados sudaro apie 70 % visos Sacharos ploto. Kitos svarbesnės hamados – Negevas Izraelyje ir Tinrherto plynaukštė Alžyre.

 Šaltiniai 

Kategorija:Dykumos